ব্রেন্ডন ফ্রেজার

ব্রেন্ডন জেমস ফ্রেজার (ইংরেজি: Brendan James Fraser; /ˈfreɪzər/ FRAY-zər; জন্ম: ৩ ডিসেম্বর ১৯৬৮) একজন মার্কিন-কানাডীয় অভিনেতা। ফ্রেজার হাস্যরসাত্মক ও নাট্যধর্মী চলচ্চিত্রে শ্রেষ্ঠাংশে অভিনয়ের জন্য প্রসিদ্ধ। তিনি দ্য মমি ত্রয়ী (১৯৯৯-২০০৮)-এ রিক ওকনেল চরিত্রে অভিনয় করে পরিচিতি অর্জন করেন। ১৯৯০ সালে কর্নিশ কলেজ থেকে স্নাতক সম্পন্ন করার পর তিনি ডগফাইট (১৯৯১) দিয়ে তার চলচ্চিত্রে অভিষেক হয়। ফ্রেজার তার অভিনয় জীবনের শুরুতে এনসিনো ম্যান (১৯৯২), এয়ারহেডস (১৯৯৪), জর্জ অব দ্য জাঙ্গল (১৯৯৭), ডুডলি ডো-রাইট (১৯৯৯), ব্লাস্ট ফ্রম দ্য পাস্ট (১৯৯৯), বিড্যাজলড (২০০০), মাঙ্কিবোন (২০০১) ও লুনি টিউনস: ব্যাক ইন অ্যাকশন (২০০৩)-সহ অসংখ্য হাস্যরসাত্মক চলচ্চিত্রে এবং কল্পনাধর্মী জার্নি টু দ্য সেন্টার অব দি আর্থ (২০০৮) ও ইঙ্কহার্ট (২০০৮) অভিনয় করেন। এই সময়ে তিনি নাট্যধর্মী স্কুল টাইস (১৯৯২), উইথ অনার্স (১৯৯৪), গডস অ্যান্ড মনস্টার্স (১৯৯৮), দ্য কোয়ায়েট আমেরিকান (২০০২), ক্র্যাশ (২০০৪), ও এক্সট্রাঅর্ডিনারি মেজার্স (২০১০) চলচ্চিত্রে অভিনয় করেন। ২০০০-এর দশকের শেষভাগ থেকে ২০১০-এর দশকের মধ্য পর্যন্ত বিভিন্ন স্বাস্থ্য সমস্যা, ব্যক্তিগত কারণ এবং হলিউড ফরেন প্রেস অ্যাসোসিয়েশনের তৎকালীন সভাপতি ফিলিপ বার্ক কর্তৃক যৌন নিপীড়নের অভিযোগের ফলে তার অভিনয়ের ব্যপ্তি কমে যায়। তিনি টেলিভিশনে হিস্ট্রি চ্যানেলের মিনি ধারাবাহিক টেক্সাস রাইজিং (২০১৫) ও শোটাইমের নাট্যধর্মী ধারাবাহিক দি অ্যাফেয়ার (২০১৬-২০১৭), এফএক্সের ধারাবাহিক ট্রাস্ট (২০১৮), এপিক্সের ধারাবাহিক কন্ডর (২০১৮), ও ডিসি ইউনিভার্স/এইচবিও ম্যাক্সের ধারাবাহিক ডুম পেট্রোল (২০১৯-বর্তমান)-এ কাজ করেন। পরবর্তীকালে স্টিভেন সোডারবার্গের নো সাডেন মুভ (২০২১) ও ড্যারেন অ্যারোনফ্‌স্কির দ্য হোয়েল (২০২২) চলচ্চিত্র দিয়ে তার কর্মজীবনের পুনর্জাগরণ ঘটে। দ্বিতীয় চলচ্চিত্রটির জন্য তিনি শ্রেষ্ঠ অভিনেতা বিভাগে একাডেমি পুরস্কার, ক্রিটিকস চয়েস চলচ্চিত্র পুরস্কার ও স্যাগ পুরস্কার অর্জন করেন এবং বাফটা পুরস্কার ও সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ফ্রেজার ১৯৬৮ সালের ৩ ডিসেম্বর ইন্ডিয়ানা অঙ্গরাজ্যের ইন্ডিয়ানাপলিস শহরে জন্মগ্রহণ করেন। তার পিতা পিটার ফ্রেজার ও মাতা ক্যারল ম্যারি (জন্ম: জেনেরো; ১৯৩৭-২০১৬) দুজনেই কানাডীয়। তার পিতা সাংবাদিক ছিলেন ও পরে পর্যটন অফিসে কানাডীয় পররাষ্ট্র কর্মকর্তা হিসেবে কাজ করেন এবং তার মাতা একজন বিক্রয় উপদেষ্টা ছিলেন। তার মামা জর্জ জেনেরো ১৯৫২ গ্রীষ্মকালীন অলিম্পিকে একমাত্র কানাডীয় স্বর্ণপদক বিজয়ী। তার বড় তিন ভাই কেভিন, রেগান ও শন। তিনি আইরিশ, স্কটিশ, জার্মান, চেক ও ফরাসি-কানাডীয় বংশোদ্ভূত। তিনি কানাডীয় ও মার্কিন দ্বৈত নাগরিকত্বের অধিকারী। তিনি ১৯৯০ সালে সিয়াটলের কর্নিশ কলেজ অব দি আর্টস থেকে স্নাতক সম্পন্ন করেন। তিনি নিউ ইয়র্ক সিটিতে একটি ছোট অভিনয়ের কলেজে অভিনয় শুরু করেন। তিনি সাউদার্ন মেথডিস্ট বিশ্ববিদ্যালয়ে অভিনয় নিয়ে চারুকলায় স্নাতকোত্তর অধ্যয়নের পরিকল্পনা করেন, কিন্তু হলিউডে চলচ্চিত্রে কাজ করার সিদ্ধান্ত নেন। ডোহার্টি, মার্গো। "Brendan Fraser Comes Up For Air"। এলএ ম্যাগ। সংগ্রহের তারিখ ১৬ ডিসেম্বর ২০২২।  "UPI Almanac for Tuesday, Dec. 3, 2019"। ইউনাইটেড প্রেস ইন্টারন্যাশনাল। ৩ ডিসেম্বর ২০১৯। সংগ্রহের তারিখ ১৬ ডিসেম্বর ২০২২।  Beale, Lewis (নভেম্বর ১, ১৯৯৮)। "In The Know Brendan Up To Buff In 'Gods And Monsters'"। এনওয়াই ডেইলি নিউজ। নিউ ইয়র্ক। ডিসেম্বর ৫, ২০০৮ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০২২।  "Texar Rising – About"। History.com। হিস্ট্রি। সংগ্রহের তারিখ ১৬ ডিসেম্বর ২০২২।  নোলফি, জোই। "Brendan Fraser: The Affair matters in the age of alternative facts"। এন্টারটেইনমেন্ট উইকলি। সংগ্রহের তারিখ ১৬ ডিসেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Brendan Fraser – James Fletcher Chace"। FXNetworks.com। এফএক্স। সংগ্রহের তারিখ ১৬ ডিসেম্বর ২০২২।  অ্যান্ড্রিভা, নেলি (আগস্ট ২১, ২০১৮)। "'Doom Patrol': Brendan Fraser To Star As Robotman In DC Universe TV Series"। ডেডলাইন হলিউড। সংগ্রহের তারিখ ১৬ ডিসেম্বর ২০২২।  পালভার, অ্যান্ড্রু (১৩ মার্চ ২০২৩)। "Brendan Fraser wins best actor Oscar for The Whale"। দ্য গার্ডিয়ান (ইংরেজি ভাষায়)। সংগ্রহের তারিখ ১৩ মার্চ ২০২৩।  আলেকজান্ডার, ব্রায়ান (১৫ জানুয়ারি ২০২৩)। "Brendan Fraser tearfully accepts Critics Choice best actor award: 'I was in the wilderness'"। ইউএসএ টুডে (ইংরেজি ভাষায়)। সংগ্রহের তারিখ ১৩ মার্চ ২০২৩।  "Carol G. Fraser Obituary"। হার্ভি ফ্যামিলি ফিউনারেল হোম। সংগ্রহের তারিখ ১৬ ডিসেম্বর ২০২২।  "2006 Inductees – Brendan Fraser"। কানাডাস ওয়াক অব ফেম। ২০০৬। আগস্ট ৩, ২০০৮ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০২২।  লিঞ্চ, লরি (অক্টোবর ২৬, ২০০৩)। "In tune with himself"। ইউএসএ উইকেন্ড। জানুয়ারি ১০, ২০১০ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০২২।  "Daily Highlights – January 10 – Brendan Fraser Interview"। লেট নাইট উইথ জিমি ফ্যালন।  রোটা, ক্যারা (২২ জানুয়ারি ২০১০)। "Brendan Fraser on playing the real John Crowley in 'Extraordinary Measures'"। আইরিশ সেন্ট্রাল। সংগ্রহের তারিখ ১৬ ডিসেম্বর ২০২২।  রোটা, ক্যারা (ফেব্রুয়ারি–মার্চ ২০১০)। "Brendan Fraser on Playing John Crowley in Extraordinary Measures"। আইরিশ আমেরিকা। সংগ্রহের তারিখ ১৬ ডিসেম্বর ২০২২।  বিয়েল, লুইস (১ নভেম্বর ১৯৯৮)। "In the Know: Brendan up to Buff in 'Gods and Monsters'"। এনওয়াই ডেইলি নিউজ (ইংরেজি ভাষায়)। সংগ্রহের তারিখ ১৬ ডিসেম্বর ২০২২।  হ্যালপার্ন, লিসা (১০ ফেব্রুয়ারি ২০০৫)। "Fraser's Edge"। কর্নিশ কলেজ অব দি আর্টস। ডিসেম্বর ৩১, ২০০৭ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০০৭।  "Brendan Fraser's eclectic career"। সাউথ কোস্ট টুডে। ফেব্রুয়ারি ২৪, ২০১৯ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০২৩।  উইকিমিডিয়া কমন্সে ব্রেন্ডন ফ্রেজার সংক্রান্ত মিডিয়া রয়েছে। উইকিউক্তিতে ব্রেন্ডন ফ্রেজার সম্পর্কিত উক্তির সংকলন রয়েছে। Brendan Fraser ইন্টারনেট মুভি ডেটাবেজে ব্রেন্ডন ফ্রেজার (ইংরেজি) অলমুভিতে ব্রেন্ডন ফ্রেজার